ભક્ત, કવિ, પત્ની આ બધી ભૂમિકાઓ બખૂબી નિભાવતા મીરાંબાઈનાં શ્રીકૃષ્ણ પ્રેમ અને ભક્તિમાં કેટલી બધી તાકાત હશે જેણે તેમને સમાજ અને સાંસારિક જીવનનાં નિયમોને ઓળંગી પ્રભુમાર્ગે જવાની અખૂટ શક્તિ આપી? આ સાંગીતિક રજૂઆત, મીરાંબાઈ અને શ્રીકૃષ્ણનાં પ્રેમ અને ભક્તિનાં સમીકરણ તમારી સામે ઉકેલશે. સ્નેહના રૂપ અકલ્પ્ય અને ભક્તિની ચરમસીમા કેટલી શુધ્ધ અને પ્રામાણિક હોય છે કે મીરાંબાઈનાં પતિ તેમનો કૃષ્ણપ્રેમ અને ભક્તિ સમજી શક્યા..! આ બધી લાગણીઓને વાચા અને સુર આપતી આ સાંગીતિક રજૂઆત તમને ભક્તિરસમાં તરબોળ કરી દેશે